Hér er ekta rússnesk operation í gangi og allt að gerast í einu . Við bryggjuna er Admiral Shabalin ( verksmiðjutogari ) , síðan Frio Petropavlovsk ( ex . Frio Antarctic , cargo skip ) þar næst Mekhanik Kovtun ( ex . Geysir , verksmiðjutogari ) og yst er svo Kapitan Pershin ( oliuskip ) Rétt viðbrögð 19 manna áhafnar Normu Mary komu í veg fyrir að illa færi í gær þegar eldur kom upp um borð á vinnsludekki togarans , þar sem hann var á þorskveiðum í Barentshafi . Enginn slasaðist í aðgerðunum og búið var að ráða niðurlögum eldsins þegar Norska strandgæslan kom til aðstoðar . Skipið mun halda til hafnar á Akureyri innan tíðar eða þegar Norska strandgæslan hefur fullvissað sig um að ekki sé hætta á að eldurinn kvikni að nýju . Á Akureyri verða skemmdir skoðaðar og metnar áður en viðgerð hefst . „ Það er alltaf mikil hætta þegar eldur kemur upp í skipi úti á sjó . Við erum fyrst og fremst þakklátir réttum viðbrögðum áhafnarinnar sem kom í veg fyrir að ekki fór verr um borð í Normu “ , segir Óskar Ævarsson útgerðarstjóri Onward Fishing . Norma Mary er togskip í eigu Onward Fishing Company í Skotlandi sem er dótturfélag Samherja hf .